Māra Brašmane
Māra Brašmane (dzimusi 1944. gada 22. jūlijā Liepājā) ir latviešu fotomāksliniece un pedagoģe. Kopš 1964. gada fotografē mākslas darbus, arhitektūru, portretus un pilsētvidi, viņas darbi atrodami vairāku muzeju kolekcijās − Madonas, Talsu, Rundāles pils un Latvijas Fotogrāfijas muzejā, Rīgā, kā arī privātkolekcijās Latvijā, Francijā, Kanādā un ASV. Viņas profesionālā dzīve galvenokārt saistīta ar muzeju.